# Marian Fernández

Marian Fernández Pascal (Iruñea, 1974ko uztaila) zine-ekoizlea da, Txintxua Films ekoiztetxearen sortzaile eta ekoizlea da eta Euskal Ekoizle Burujabeen Elkartearen (IBAIA) lehendakaria da.

## Ibilbidea

Ikus-entzunezko Komunikazioan lizentziatu zen Nafarroako Unibertsitatean eta Zineman graduondoko ikasketak egin zituen NYUn (New York University). Itzuli zenean, Gipuzkoan kokatu zen, eta 1996an, zinemagintzan hasi zen lanean.
Hainbat zinema-ekoiztetxetan aritu da lanean, besteak beste, Esicma, Cine Company, Asegarce, Aiete-Ariane Films eta Sogecine, film ezagunen produkzio lantaldeen parte izan da, adibidez, Javier Fesserren Mortadelo eta Filemón (2003) filmean eta Alejandro Amenábarren Los otros (2001) eta Mar adentro (2004) filmetan.
2008an Txintxua Films sortu zuen eta geroztik film laburrak ekoiztein ditu bertan. Azken urteetan telesailak ekoitzi ditu, besteak beste, Koldo Almandozen Hondar ahoak eta estreinatzeke dagoen Zeru ahoak. Maria Elorza, Arantza Santesteban eta Asier Altunarekinere lan egin du. Euskadin film laburra berritzeko mugimenduaren bultzatzaile nagusietako bat da.
2019an Sade saria jaso zuen, sari hori irabazten zuen lehenengo emakumezkoa izan zen.
Euskal Ekoizle Burujabeen Elkartearen (IBAIA) lehendakaria da eta elkarte horretatik memoria historikoa jorratzeko dauden muga instituzionalak salatu ditu, adibidez EITBk mota horretako proiektuak babestu aurretik zenbait ekoizle Gogora Institutura bideratu izan dituela adieraziz, Bi arnas eta Tipularen sehaska kanta dokumentalak kasu. Kulturaren Euskal Kontseiluaren kidea eta Gipuzkoako Kulturaren Kontseiluko kidea ere bada.

## Filmografia
### Film laburrak

* Razielen Itzulera (1997)
* A dar ba kar (1999)
* Belarra (2002)
* Amuak (2004)

### Film luzeak

* Amama (2015)
* Oreina (2018)
* 918 gau (2021)
* A los libros y a las mujeres canto (2022)

### Telesailak

* Hondar ahoak (EITB, 2020)
* Intimidad (Netflix, 2022)

## Sariak

* 2019an SADE saria, VI. edizioan.

## Erreferentziak

* 1 2 3 4 5 6 «Marian Fernández | Tabakalera» www.tabakalera.eus (Noiz kontsultatua: 2024-09-20).
* 1 2 3 4 «Marian Fernández Pascal - Txintxua Films» www.txintxua.com (Noiz kontsultatua: 2024-09-20).
* 1 2 (Gaztelaniaz) «Festival de San Sebastián» sansebastianfestival (Noiz kontsultatua: 2024-09-20).
* ↑ «Baina ez da ‘Hondar ahoak’» Berria 2024-09-20 (Noiz kontsultatua: 2024-09-20).
* 1 2 ««Pentsatu nahi dut denok indar egingo dugula elkarrekin aurrera ateratzeko»» Berria 2020-05-17 (Noiz kontsultatua: 2024-09-20).
* ↑ «Zuzendaritza-batzordea» ibaia (Noiz kontsultatua: 2024-09-20).
* ↑ «Errelatoa, Gogora-k gerritik lotuta» Berria 2023-03-07 (Noiz kontsultatua: 2024-09-20).
* ↑ (Gaztelaniaz) Marian Fernández Pascal. Punto de Vista. Festival Internacional de Cine Documental de Navarra.
* ↑ (Gaztelaniaz) «Marian Fernández, premio SADE» www.kulturklik.euskadi.eus 2019-09-09 (Noiz kontsultatua: 2024-09-20).
* ↑ «Zinemari eginiko ekarpena aitortu diote Marian Fernandezi, SADE saria emanda» Berria 2019-09-13 (Noiz kontsultatua: 2024-09-20).
* ↑ «Marian Fernandez ekoizleari emango diote VI. SADE saria» Berria 2019-09-07 (Noiz kontsultatua: 2024-09-20).

## Kanpo estekak

* Txintxua Films - weborri ofiziala
* Datuak: Q82540307